हवा का रुख बदलने से बढ़ने लगा दिन रात का तापमान
Âचार दिन में 4.2 डिग्री बढ़ा रात का पारा Âअधिकतम तापमान में 3 डिग्री की बढ़त
भास्कर संवाददाता| दमोह
हवा के रुख बदलने से मौसम में बदलाव हुआ है। चार दिन पहले जहां सर्द हवाएं लोगों ठंड से कंपकंपा रहीं थीं। वहीं तापमान बढ़ने से हाड कंपाने वाली ठंड से कुछ राहत मिली है। हवाओं के रुख बदलने से दिन और रात का तापमान बढ़ने लगा है। चार दिन में न्यूनतम तापमान में 4.2 डिग्री सेल्सियस की बढ़ोत्तरी दर्ज की गई है। वहीं दिन के अधिकतम तापमान में 3 डिग्री सेल्सियस की बढ़त हुई है। बुधवार को दिन का अधिकतम तापमान 31.0 डिग्री सेल्सियस दर्ज किया। वहीं रात का न्यूनतम तापमान 11.2 डिग्री सेल्सियस रिकार्ड किया गया। चिकित्सकों के अनुसार मौसम में बदलाव का असर लोगों के स्वास्थ्य पर पड़ सकता है। इससे वायरल फीवर के रोगियों के बढ़ने की संभावना है। ऐसे मौसम में सिरदर्द, सर्दी, जुखाम के लक्षण सामने आने पर तुरंत इलाज कराएं। उधर मौसम कार्यालय से मिली जानकारी के अनुसार हवाओं का रुख बदलने से मौसम में बदलाव आया है।
hin_Deva bho_Deva bho_Deva hin_Deva